Eqqumiitsuliornermut Aningaasaateqarfimmut qinnuteqarnermi malittarisassat

Inatsisitigut tunngavigineqarput Eqqumiitsuliornermik ingerlatsineq pillugu Inatsisartut inatsisaat nr. 11, 6. juni 2016-imeersoq, Kalaallit Nunaanni Eqqumiitsuliornermut Aningaasaateqarfik pillugu Namminersorlutik Oqartussat nalunaarutaat nr. 43, 13. august 2021-meersoq kiisalu Eqqumiitsuliornermik ingerlatsineq tamatuminngalu ingerlatitseqqittarneq pillugit Namminersorlutik Oqartussat nalunaarutaat nr. 75, 21. december 2021-meersoq.

## Kapitali 1

### tapiiffigineqarsinnaatitaasut

1. Tapiissutit makkununnga tunniunneqarsinnaapput:
	1. Eqqumiitsuliornermik ingerlatsinermut tamatuminngalu ingerlatitseqqittarnermut eqqumiitsuliortup suliaqarneranut, ineriartortitsineranut tunisassiorneranullu, aamma
	2. Kalaallit Nunaanni eqqumiitsuliornermik ingerlatsinernut nunanilu allani kalaallit eqqumiitsuliaannik allanik saqqummersitsinermut ingerlatitseqqiisarnermullu atatillugu suliffinnut, suliffeqarfinnut, suleqatigiiffinnut assigisaannullu.
2. Eqqumiitsuliornermik ingerlatsinerup tamatumalu ingerlateqqittarnissaanut eqqumiitsuliortumut tapiissutit, tak. § 1, imm. nr. 1, eqqumiitsuliortunut qinnuteqarnerup nalaani Kalaallit Nunaanni aalajangersimasumik najugaqartumut tunniunneqassapput.
3. Kalaallit Nunaanni eqqumiitsuliornermik ingerlatat nunanilu allani kalaallit eqqumiitsuliaannik saqqummersitsinissamut ingerlatitseqqinnissamullu tapiissutit, tak. § 1, imm. 2, suliffinnut, suliffeqarfinnut, suleqatigiiffinnut assigisaannullu Kalaallit Nunaanni najugalinnut tunniunneqassapput.

## Kapitali 2

### tapeeriaatsit

1. Qinnuteqartoqareerneratigut qinnuteqartunut tapiissutit makku aqqutigalugit tunniunneqassapput:
	1. Suliniutinut tapiissutit, tak. § 5.
	2. Sulinissamut tapiinerit, tak§ 6.
	3. Tapiissuteqarnissamut qularnaveeqqusiinerit, tak. § 7.
2. Suliniutinut tapiissuteqarnermi paasineqassapput sammisassanut piffissami killilimmi ingerlanneqartunut aammalu tigussaasumik anguniagaqarfiusunut imaluunniit inaarutaasumik angusaqarnermut tapiissutit.
Imm. 2. Suliniutinut tapiissutit suliniutinut qinnuteqarfiup nalaani ukiut 5-it iluanni naammassineqartunut tunniunneqarsinnaapput.
3. Sulinermut tapiisoqarnerani tapiissutit sulinerup ingerlanneranut imaluunniit eqqumiitsuliornerup ingerlanneranut tapiissutit pineqarput.
Imm. 2. Sulinermut tapiissutit qaammammut aalajangersimasumik aningaasartalerlugit piffissamilu killeqartumi tunniunneqassapput. Kultureqarnermut Naalakkersuisoqarfik aningaasat qaammammut tunniunneqartartut amerlanerpaaffissaannut piffissaliunneqartumullu killeqartumut aalajangersaasinnaavoq.
Imm. 3. Sulinermut tapiissutit eqqumiitsuliortunut tapiissuteqarnerup nalaani tamakkiisumik suliffeqarnikkut akissarsiatigut peqatigitillugu aningaasarsialinnut imaluunniit pisortanit aningaasanik tigusisartunut inuuniarnikkut aningaasartuutit matussusernissaannik tamakkiisumik siunertalinnut tunniunneqarsinnaanngillat.
4. Tapiissutinut qularnaveeqqusiinermi paasineqassaaq tapiissutit tunniunneqassasut tapiissutit tunniunneqarneranni piumasaqaatit naammassineqarsimappata.
5. Makkununnga tapiissuteqartoqarsinnaanngilaq:
	1. Sammisanut qinnuteqartup nalinginnaasumik missingersuutaasa iluanni akilerneqarsinnaasutut naatsorsuutigineqartunut.
	2. Sammisanut qinnuteqarsinnaanermut piffissaliussap nalaani aallartinneqareersimasunut, matumani utertitsisoqarnissaa pineqarsimanngippat.
	3. Nittartakkanik pilersitsinermut ingerlatsinermullu.
	4. Ilinniarnernut pikkorissarnernullu.
	5. Sakkunik, atortunik, nipilersuutinik, pequtinik qarasaasianik softwarenillu pisinermut, taamaattoq tak. imm. 2.
	6. Saqqummersitseqqinnernut, atuakkat cd-llu ilanngullugit
	Imm. 2 Sakkunik atortunillu pisinermut tapiisoqarsinnaavoq, tamanna suliaqarnermut imaluunniit suliap suliarineqarneranut aalajangiisuulluni pingaaruteqarpat.

## Kapitali 3

### qinnuteqariaaseq

1. Qinnuteqarneq, qinnuteqaammik elektroniskiusumik, nittartakkatigut, immersuinikkut pissaaq
2. Qinnuteqaatit ataani ulluliussat iluanni nassiunneqassapput:
	1. 1. februar
	2. 1. maj
	3. 1. august
	4. 1. november

## Kapitali 4

Tapiissutit naatsorsuiffigineri, kukkunersiorneqarneri kiisalu atorunnaarsinneri utertitsissutiginissaallu

1. Suliniutinut tapiissutinik tigusisartut suliniutip naammassinerata kingorna kingusinnerpaamik qaammatit pingasut qaangiunnerisigut tapiissutit atorneqarnerinut naatsorsuutinik atsiukkanik Eqqumiitsuliornermut Aningaasaateqarfimmut nassiussissapput.
2. Suliniutinut tapiissuteqarnermi tapiissutit 150.000 kr.-nit ataassimappagit kukkunersiuinissamut piumasaqaateqanngilaq. Naatsorsuutit tapiissutinik tigusisup atsiorsimasai naammapput. Tapiissutinik tigusisup atsiornermigut uppernarsassavaa, naatsorsuutit eqqortuusut, tapiissutinik tigusisoq aningaasaqarnermut tunngatillugu pisussaaffinnik mianerinnissimasoq aamma tapiissutit siunertamut atorneqarsimasut.
Imm. 2. Suliniutinut tapiissutit 150.000 kr.-nit ataallugit tapiissutinik tigusisoq tapiissuteqartartumit ataatsimit arlalinnilluunniit tapiissutinik tigusaqarsimappat tapiissutinik tigusisoq tamanna pillugu uppernarsaatissanik aqutsisumut nassiussissaaq.
Imm. 3. Tapiissutinik ikinnerpaamik 150.000 kr.-ninik tigusisoqarsimappat naatsorsuutit kukkunersiuisumit naalagaaffimmit akuerineqartumit nalunaarsorneqartumilluunniit kukkunersiorneqarsimassapput.
3. Tapiissutit akuerineqartut imatut pisoqarsimappat tamakkiisumik ilaannakortumilluunniit uterteqquneqarsinnaapput:
	1. Tapiiffigineqartup tapiiffigineqarnissamut piumasaqaataasut naammassisinnaajunnaarpagit.
	2. Tapiiffigineqartup tapiissutitut akuersissutigineqartunut piumasaqaataajunnartut naammassinngippagit.
	3. Qinnuteqartoq eqqunngitsunik paasissutissiisimappat.
	4. Tapiissutinik tigusisoq paasissutissanik pingaarutilinnik nassiussinissamik itigartitsisimappat, taakkununngalu naatsorsuutit ilaapput.
4. Eqqumiitsuliornermut Aningaasaateqarfik qaqugukkulluunniit tapiissutinik tigusisoq suliassamut tapiiffigineqartumut paasissutissanik pingaarutilinnik nassiusseqqullugu qinnuiginnissinnaavoq.

## Kapitali 5

### Atuutilersitsinermut aalajangersakkat

1. Malittarisassat ullormi 1. januar 2022 atuutilissaaq

Imm. 2 Ukiup 2021-p sisamararterutaani kingullermi nipilersuusiornermut aningaasartuutit matussusernissanut tapiissutit kingusinnerpaamik 1. februar 2022.

Stk. 3 2022-mi Sulinissamut tapiissutit ulloq 15. januar 2022 nassiunneqarsinnaapput.

Eqqumiitsuliornermut Aningaasaateqarfik, ulloq 29. december 2021

Julia Pars

Eqqumiitsuliornermut Aningaasaateqarfimmi siulittaasoq